പോലീസ് കണ്ട്രോള് റൂം വാഹനത്തിന്റെ സേവനം പനമരത്തും പനമരം: പോലീസ് കണ്ട്രോള് റൂം വാഹനത്തിന്റെ സേവനം ഇനി പനമരത്തും. ജില്ലാ പോലീസ് മേധാവി അരവിന്ദ് സുകുമാര് ഉദ്ഘാടനം ചെയ്തു. ജില്ലയില് പോലീസ് കണ്ട്രോള് റും വാഹനങ്ങള് ജില്ലാ കണ്ട്രോള് റൂമിന്റെ കീഴില് ട്രാഫിക് നോഡല് ഓഫീസറായ വയനാട് നര്ക്കോട്ടിക് സെല് ഡിവൈഎസ്പി റെജി കുമാറിന്റെ നിയന്ത്രണത്തിലാണ് പ്രവര്ത്തിച്ച് വരുന്നത്. നിലവില് കല്പ്പറ്റ, മാനന്തവാടി, ബത്തേരി ടൗണുകളില് പോലീസ് കണ്ട്രോള് റൂം വാഹനത്തിന്റെ സേവനം ലഭ്യമാണ്. ഈ വാഹനങ്ങളുടെ പ്രവര്ത്തനം പൊതുജനത്തിന് വളരെ ഉപകാരപ്രദമാണ്. പനമരത്ത് അടുത്തിടെ കുറ്റകൃത്യങ്ങള് വര്ധിച്ച് വരുന്നതിന്റെയും നെല്ലിയന്പം ഇരട്ട കൊലപാതകത്തിന്റെയും അടിസ്ഥാനത്തിലും മുത്തങ്ങ അതിര്ത്തി വഴി രാത്രി യാത്ര നിരോധനം നിലനില്ക്കുന്നതിനാലും രാത്രികലങ്ങളില് മൈസൂരില് നിന്നും മാനന്തവാടി പനമരം വഴി കൂടുതല്യാത്രക്കാര് ജില്ലയുടെ വിവിധ ഭാഗങ്ങളിലേക്ക് വരുന്നതു പരിഗണിച്ചും പോലീസിന്റെ പെട്ടെന്നുളള സേവനം പൊതു ജനത്തിന് ലഭ്യമാക്കുന്നതിന്റെ ഭാഗമായാണ് പനമരത്ത് പുതിയ കണ്ട്രോള് റൂം വാഹനത്തിന്റെ പ്രവര്ത്തനം ആരംഭിച്ചത്. പോലീസ് സ്റ്റേഷനുകളിലേക്കോ, 04936205808, 100 എന്ന പോലീസ് സഹായം നന്പറുകളിലേക്ക് വിളിച്ചാലും ഈ വാഹനത്തിന്റെ സേവനം ലഭിക്കും. ഉദ്ഘാടന ചടങ്ങില്ട്രാഫിക് നോഡല് ഓഫീസര് ഡിവൈഎസ്പി രജി കുമാര്, മാനന്തവാടി ഡിവൈഎസ്പി ചന്ദ്രന്, പനമരം കന്പളക്കാട് പോലീസ് ഇന്സ്പെക്ടര്മാര് എന്നിവര് പങ്കെടുത്തു.